Frigat kelas Constellation

Kelas-Constellation adalah sebuah kelas frigat peluru berpandu misi pelbagai yang dibangunkan untuk Tentera Laut Amerika Syarikat sebagai satu lanjutan bagi program kapal tempur pesisir modular. Pada 10 Julai 2017, pihak Tentera Laut A.S. telah mengumumkan projek frigat FFG(X) dalam "Permohonan Untuk Maklumat" yang dikeluarkan oleh Jabatan Pertahanan Amerika Syarikat. 

Tentera Laut A.S. telah meilih lima buah syarikat pembina kapal untuk mengubah rekabentuk kapal mereka kepada sebuah rekabentuk prospektif bagi 20 buah frigat peluru berpandu FFG(X). Pada 30 April 2020, pengumuman dibuat bahawa Fincantieri Marinette Marine telah memenangi kontrak berdasarkan rekabentuk frigat pelbagai peranan FREMM. Projek ini kemudian dinamakan semula sebagai program FFG-62 selepas kapal pertama diberi nama.

Pembangunan
Tentera Laut A.S berniat untuk menganugerahkan kontrak untuk membina kapal FFG(X) pertama pada tahun 2020. Mereka akan membeli sebuah kapal pada tahun 2020 dan sebuah lagi pada tahun 2021, diikuti dengan dua buah kapal pada setiap tahun pada tahun-tahun selepasnya untuk sejumlah 20 buah kapal.

Kapal-kapal dalam kelas 

Pada Jun 2021, pihak tentera laut telah mengumumkan bahawa Stesen Tentera Laut Everett di Washington akan menjadi tuan rumah masa depan bagi 12 buah kapal pertama dari kelas ini.

Penamaan 
Pada 8 April 2020, empat nama telah dicadangkan oleh pemangku Setiausaha Tentera Laut yang akan keluar, Thomas Modly. Beliau menyatakan keinginan untuk empat buah kapal pertama dinamakan sebagai Agility dengan kelas dinamakan sebagai kelas-Agility. Nama-nama lain yang dicadangkan adalah Intrepid, Endeavor, dan Dauntless. Bagaimanapun, para pemimpin Tentera Laut berkata nama-nama yang dicadangkan oleh Modly tidak akan diterima pakai. Pada Julai 2020, laporan oleh The Drive bahawa kapal pertama akan dinamakan  USS Brooke (FFG-80). Kemudian, Tentera Laut A.S. menjelaskan melalui Twitter bahawa laporan berkenaan pengunaan semula nama USS Brooke untuk sebuah kapal perang baharu adalah satu kesilapan. 

Pada 7 Oktober 2020, Setiausaha Tentera Laut Kenneth Braithwaite mengumumkan frigat FFG(X) pertama akan dinamakan sebagai USS Constellation (FFG-62). Pada 2 Disember 2020, Setiausaha Braithwaite memngumumkan bahawa kapal kedua dinamakan sebagai USS Congress (FFG-63). Pada 15 Januari 2021, Setiausaha Braithwaite mengumumkan bahawa kapal ketiga akan dinamakan sebagai USS Chesapeake (FFG-64). Kesemua tiga buah kapal dinamakan bersempena dengan tiga buah daripada enam buah frigat asal dalam Tentera Laut A.S. 

Konvensyen penamaan kapal Amerika Syarikat dari segi sejarahnya telah menamakan frigat bersempena dengan nama wira atau pemimpin Tentera Laut A.S dan Kor Marin A.S. Satu laporan kepada Kongress pada 4 Februari 2021 menasihatkan bahawa Tentera Laut A.S. tidak menyatakan sama ada skim penamaan ini akan mengubah peraturan mereka dalam penamaan kapal-kapal.

Rujukan

Pautan luar
 RFI Solicitation Number: N0002418R2300 - 2017-07-10; response by 24 August 2017
 Navy Releases Details of New FFG(X) Guided-Missile Frigate Program in Request to Industry, Megan Eckstein, US Naval Institute News, 2017-07-10</ref>

Proposed ships of the United States Navy
Frigates and destroyer escorts of the United States Navy